Air Tahiti

Air Tahiti je francúzska súkromná letecká spoločnosť prevádzkujúca najmä domáce lety v rámci Francúzskej Polynézie. Domovským letiskom je Medzinárodné letisko Faa’a.

Pokrytie a aktivity 

Hlavnou dopravnou činnosťou spoločnosti je doprava cestujúcich a nákladu medzi ostrovmi a atolmi Francúzskej Polynézie. Okrem pravidelných letov vykonáva aj charterové lety, administratívne, školské, lekárske výmeny a iné aktivity na poli avioniky a rozvoja regiónu.

Air Tahiti pokrýva sieť 47 ostrovov, na ktorých spája viac ako 90% populácie Francúzskej Polynézie. Operuje na rozlohe veľkej ako Európa (5.5 miliónov štvorcovým kilometrov). Najbližší ostrov k Tahiti je Moorea, vzdialený iba  a let trvá necelých sedem minút. Naproti tomu najvzdialenejším je ostrov Mangareva v Gambiérach, vzdialený  a non-stop let turbovrtuľovým ATR trvá 3,5 h.

V rámci potrieb regiónu má niektoré lietadlá ATR špeciálne upravené, aby boli rýchlo prekonfigurovateľné z osobných na nákladné. Väčšinou sa jedná o objednávky prepravy ustríc alebo poľnohospodárskych produktov ako kvety, ovocie, zemiaky a pod.

Flotila ATR 
10 z 12-tich lietadiel flotily Air Tahiti sú turbovrtuľové lietadlá typu ATR. Ich servisný cyklus je 400 hodín a vykonávaný technickým a servisným centrom spoločnosti, certifikovaným výrobcom lietadiel. Za týmto účelom spoločnosť založila dcérsku spoločnosť Pacific Sun, ktorá sa zameriava primárne na servis a opravy domácej flotily ATR. Poskytuje však aj medzinárodný servis a asistenciu na letisku vo Faa’a. 

Spoločnosť zároveň na tahitskom letisku vykonáva asistenciu pre iné medzinárodné aerolinky ako check-in a boarding pasažierov a batožín, čistenie a údržbu kabín, manipuláciu a manažment medzinárodných zásielok.

Dcérske spoločnosti a podiel 
Air Archipels : 100% kapitálu
Air Moorea : 99.98% kapitálu
Air Tahiti Real Estate : 100% kapitálu
Bora Bora Navettes : 96.86% kapitálu
Air Tahiti Nui : 3.56% kapitálu
Kia Ora Village : 4.35% kapitálu

Štatistické dáta 
Kapitál spoločnosti tvorí 2,76 miliardy frankov.

Zvláštnosti pre lety vo Francúzskej Polynézii 
Sieť letísk Francúzskej Polynézie je pomerne netypická. Popri 47 letísk s asfaltovou dráhou je množstvo menších letištných dráh len z tarmacu alebo drveného koralu.

Ďalšou zvláštnosťou sú lety väčšinou len počas slnečných hodín dňa. Iba 11 dráh letísk je vybavených svetelnou navigáciou pre pristávanie za znížených svetelných podmienok alebo v noci.

Ako bezpečnostné opatrenie počas letov ponad vody je štandardom dodržiavať bezpečnú vzdialenosť od diverzných letísk. To by znamenalo lietať „naokolo“. Aby Air Tahiti toto obmedzenie prekonalo, muselo uspieť pri certifikovaní na ETOPS (Extended Twin Operation) pre lietadlá jej flotily. Je to prvá letecká spoločnosť, ktorá túto certifikáciu získala pre ATR72.

Ostrovy s pravidelnými linkami 
* pokiaľ nie je uvedené inak, sú to lietadlá ATR

Ostrovy Spoločnosti
Bora Bora
Huahine
Maupiti
Moorea
Raiatea
Tahiti

Tuamotu   
Ahe
Aratika
Arutua
Faaite
Fakarava
Katiu
Kauehi
Kaukura
Manihi
Mataiva
Rangiroa
Takapoto
Takaroa
Tikehau

Východné Tuamotu-Gambiéry  
Anaa
Hao
Hikueru
Mangareva /(Gambiéry)
Makemo
Pukarua
Raroia
Reao
Tatakoto
Tureia
    
Markézy  
Hiva Oa
Nuku Hiva
Ua Huka (Twin Otter)
Ua Pou (Twin Otter)

Australove Ostrovy  
Raivavae
Rimatara
Rurutu
Tubuai

Ostrovy s nepravidelnými linkami, lieta Beechcraft alebo Twin Otter 
Tuamotu
Apataki	
Fakahina	
Fangatau	
Napuka	
Niau	
Nukutavake
Puka-Puka
Vahitahi

Medzinárodné lety s ATR 
Rarotonga (Cookove ostrovy)

Flotila 

Flotila Air Tahiti k júlu 2014:

Nehody 
Air Tahiti má v zázname jedinú nehodu. 18. apríla 1991 nastala porucha motoru lietadla Dornier 228 F-OHAB pri pristávaní na letisku Nuku Hiva. Pokus o pristátie na vodnej hladine neprežilo 10 z 20-tich pasažierov.

Referencie 

 Air Tahiti Magazine N°62
 Air Tahiti Magazine N°66
 Air Tahiti Magazine N°67

Pozri aj 
 Zoznam letísk vo Francúzskej Polynézii

Iné projekty

Externé odkazy 
 Officiálna stránka Air Tahiti
 Výrobca lietadiel ATR
 SEAC State Department of Civil Aviation

Letecké spoločnosti Francúzska
Podniky založené v 1953